Abalamour da petra ? Chom a ra ar galleg troet warnañ e-hunan, o vevañ, o peusvewañ kentoc'h, en ul lec'h klos heb mont war-raog. E-gis-se e vez lodennet ar " Sesared " e keñver ar musik, an teatr, ar filmoù, an tele etre ar re hag a lak ar C'halloued da vezañ stag pe kentoc'h staget douzh o yezh, dre ar mediaoù. Lodennet e vez an andouilhennoù etre mewelien ar yezh hag ar stad, en ur  mikrokosmos offissiel. Arabad ober ar memes tra e Breizh gant " kollier an Erminig, yalc'hadoù Skol-Uhel ar Vro ... " Furroc'h e vefe !